Diari Oficial de la Generalitat Valenciana


Sumari del DOGV 8926, del 15-10-2020 (2020/8106)

RESOLUCIÓ de 14 de juliol de 2020, de la direcció general d'Indústria, Energia i Mines, per la qual s'atorga autorització administrativa prèvia i autorització administrativa de construcció per a la modificació de la instal·lació de distribució d'energia elèctrica denominada «Línia elèctrica aèria simple circuit en 132 kV Carrús - Valenciana de Cementos (CARRÚS-AV CMT), segons els sistemes de gestió de xarxa de la distribuïdora)», entre els suports número 42 i número 46, amb variació del traçat original, titularitat d'I-DE Redes Eléctricas Inteligentes, SA Unipersonal, en el terme municipal d'Elx, província d'Alacant (Expedient ATLIRE/2017/125/03).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8926

Data del DOGV
:   15-10-2020

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2020/8106


Data del document
:   14-07-2020

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * empresa privada

RESOLUCIÓ de 14 de juliol de 2020, de la direcció general d'Indústria, Energia i Mines, per la qual s'atorga autorització administrativa prèvia i autorització administrativa de construcció per a la modificació de la instal·lació de distribució d'energia elèctrica denominada «Línia elèctrica aèria simple circuit en 132 kV Carrús - Valenciana de Cementos (CARRÚS-AV CMT), segons els sistemes de gestió de xarxa de la distribuïdora)», entre els suports número 42 i número 46, amb variació del traçat original, titularitat d'I-DE Redes Eléctricas Inteligentes, SA Unipersonal, en el terme municipal d'Elx, província d'Alacant (Expedient ATLIRE/2017/125/03). [2020/8106]  
Antecedents de fet  
Amb data 21 de desembre de 2017, Iberdrola Distribución Eléctrica, SA Unipersonal, a través de representant degudament acreditat, va presentar a través del registre telemàtic de la Generalitat Valenciana, imprés normalitzat sol·licitant:  
autorització administrativa prèvia per a la modificació de la línia elèctrica aèria simple circuit en 132 kV Carrús - Valenciana de Cementos («CARRÚS-AV CMT», segons els sistemes de gestió de xarxa de la distribuïdora), entre els suports número 42 i número 46, amb variació del traçat original, discorrent íntegrament pel terme municipal d'Elx, província d'Alacant, i  
autorització administrativa de construcció del projecte tècnic d'execució de la instal·lació a construir.  
Juntament amb l'escrit de presentació d'aquestes peticions s'acompanyava la següent documentació:  
projecte tècnic, de data 4 de desembre de 2017, per a l'execució de la mencionada instal·lació, signat per persona tècnica competent i acompanyat de la declaració responsable de la mateixa data, subscrita per la persona tècnica competent projectista,  
declaració responsable de la persona tècnica competent projectista, acreditativa del compliment de la normativa aplicable al projecte segons estableix l'article 53.1.b de la Llei 24/2013, de 26 de desembre, del Sector Elèctric.  
separata en suport digital per a l'obtenció dels condicionats tècnics, per a ser remesa als ajuntaments, i a la resta de les administracions públiques, organismes i, en el seu cas, empreses de serveis públics o d'interés general afectats per la instal·lació, i  
còpia del «Informe al projecte de modificació de línia elèctrica a Elx (Alacant)», de data 28 de novembre de 2017, emés per la Subdirecció General d'Avaluació Ambiental (expedient 146/7704-LHN).  
  
Consta en l'expedient, l'acreditació, en data 26 de gener de 2018, de l'abonament de les taxes administratives corresponents al tràmit instat  
  
Després de l'oportú requeriment, amb data 18 de juliol de 2018, Iberdrola Distribución Eléctrica, SAU, va presentar les següents esmenes:  
declaració responsable, de data 6 de març de 2018, subscrita per la persona tècnica competent projectista, degudament emplenada,  
declaració responsable de la persona tècnica competent projectista, de data 6 de març de 2018, degudament emplenada, acreditativa del compliment de la normativa aplicable al projecte tal com estableix l'article 53.1.b de la Llei 24/2013, de 26 de desembre, del Sector Elèctric,  
  
butlletí de reconeixement de la línia objecte de modificació, amb resultat favorable, de data 30 de desembre de 2016,  
còpia de la nota del Registre de la propietat, relativa a la titularitat dels terrenys afectats per la modificació de la línia,  
còpia dels acords per a la constitució de les servitud de pas d'energia elèctrica de les parcel·les afectades per la modificació de la línia,  
  
còpia de la conformitat al encreuament de la línia objecte de la modificació amb una línia aèria de baixa tensió privada, i  
aclariment als càlculs elèctrics relatius a la intensitat de curtcircuit, caiguda de tensió i pèrdua de potència del tram de línia modificat.  
  
De la mateixa manera, després de requeriment reiterat, la interessada presenta en data 12 de juny de 2020, i de conformitat amb el que es disposa en l'apartat 5.12.2 de la ITC-LAT-07, aprovada per Reial decret 223/2008, de 15 de febrer, acord, de data 3 de juny de 2020, entre les parts titulars amb dret per al pas de la modificació de la línia aèria d'alta tensió objecte d'aquesta autorització per damunt de l'edificació existent i projecta, situades en la parcel·la identificada en el projecte tècnic com a número 3 i referència cadastral 000600200YH04D0001EB.  
  
El procediment administratiu corresponent a aquestes sol·licituds es va tramitar amb l'expedient de referència ATLIRE/2017/125/03, incoat a aquest efecte pel Servei Territorial d'Indústria i Energia d'Alacant.  
  
Consta com a antecedents de la línia objecte de modificació, les següents autoritzacions:  
Resolució de 7 de novembre de 2005, del director general d'Energia per la qual s'atorga a Iberdrola Distribución Eléctrica, SAU, autorització administrativa i aprovació del projecte d'execució per a la modificació de la línia aèria d'alta tensió de 132 kV D/C Sant Vicent-Cementos-Carrús, en el suport número 5, en el paratge de Lopobil, terme municipal d'Alacant. Expedient número ATLIRE/2005/55/03. (DOGV - número 5.142 € 24.11.2005).  
Resolució de 20 de gener de 2009, de la Direcció General d'Energia, per la qual s'atorga a l'empresa Iberdrola Distribución Eléctrica, SAU, autorització administrativa i aprovació del projecte d'execució per a la modificació de la línia elèctrica aèria d'alta tensió, simple circuit, a 132 kV, Sant Vicent - Cementos - Carrús, entre els suports número 18B i número 19B, en el Paratge de Fontcalent, en el terme municipal d'Alacant. Expedient número ATLIRE/2008/115/03. (DOGV - número 5.985 € 31.03.2009).  
La modificació de la línia elèctrica de distribució, titularitat d'Iberdrola Distribución Eléctrica, SAU, per a la qual se sol·licita la present autorització administrativa s'executarà en el terme municipal d'Elx (província d'Alacant), consistent en el desviament de la traça de la línia elèctrica aèria simple circuit en 132 kV Carrús - AV CMT, de les obertures compreses des del suport número 42 i el suport número 46, amb la finalitat de compatibilitzar la mencionada infraestructura amb els projectes de modificació i ampliació de l'espai destinat a la Planta de Tractament de Residus Sòlids Urbans del Baix Vinalopó (Elx), propietat del «Consorci per a la Gestió dels Residus Sòlids Urbans del Baix Vinalopó», instat a petició de la UTE URBAHORMAR, en qualitat d'explotadora de la mencionada planta.  
Amb data 9 de juliol de 2019, es va publicar en el Butlletí Oficial del Registre Mercantil (número 129), la inscripció del canvi de denominació social de «Iberdrola Distribución Eléctrica, SA Unipersonal» per la denominació «I-DE Redes Eléctricas Inteligentes, SA Unipersonal».  
En el mateix sentit, a data de la present, I-DE Redes Eléctricas Inteligentes, SA Unipersonal, es troba inscrita en el Registre Administratiu de Distribuïdors amb el número de registre R1-001 (registre accessible des del lloc web del Ministeri per a la Transició Ecològica i el Repte Demogràfic), inscripció per a la qual és necessari acreditar el compliment de les capacitats esmentades en els articles 37 i 121.3 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
La sol·licitud d'autorització administrativa ha sigut objecte d'informació pública als efectes establits en l'article 9 del citat Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, durant el termini de vint dies a:  
el Diari Oficial de la Generalitat Valenciana, del 14 de maig de 2018, (DOGV 8294),  
Així mateix, el projecte ha sigut exposat per a consulta pública en la següent adreça electrònica www.indi.gva.es/web/energia/inicio, en castellà i www.indi.gva.es/va/web/energia/inicio, en valencià, en l'apartat «Informació pública».  
D'acord amb la documentació que obra en l'expedient no han sigut presentades al·legacions.  
Conformement amb el procediment reglamentàriament establit, a fi que, en el termini de vint dies presentaren la seua conformitat o oposició a l'autorització sol·licitada i emeteren, si procedia, els oportuns condicionats tècnics al projecte tècnic de la instal·lació, es va remetre una separata d'aquest, referida a la corresponent part de la instal·lació, a les següents administracions, organismes i empreses de servei públic o d'interés general, els béns o els drets de les quals a càrrec seu, puguen ser afectats per aquesta, amb el resultat que, en síntesi, es detalla:  
  
- Ajuntament d'Elx. Mitjançant escrit datat el 9 de maig de 2018, es trasllada l'informe emés per l'arquitecte municipal, en data 26 d'abril de 2018, en el qual es conclou, que la instal·lació considerada resulta compatible amb la mena de sòl afectat.  
- Red Eléctrica de España, SAU (d'ara en avant també REE). Després d'ampliació de documentació sol·licitada per aquesta i aportada per la interessada, mitjançant escrit, de data 15 d'octubre de 2018, REE manifesta no presentar objecció a la concessió de l'autorització instada per la interessada.  
Consta en l'expedient una còpia de l?«Informe al projecte de modificació de línia elèctrica a Elx (Alacant)», de data 28 de novembre de 2017, emés per la Subdirecció General d'Avaluació Ambiental (expedient 146/6272-XVR), en la qual es considera que el projecte de desviament de la línia elèctrica L/132 kV Carrús-Valenciana de Cementos, al seu pas per les instal·lacions de tractament de residus del Consorci del Baix Vinalopó (partida Vallongas) del terme municipal d'Elx (Alacant), no constitueix un supòsit d'avaluació d'impacte ambiental, en els termes del present informe.  
La necessitat de la instal·lació sol·licitada, com a requisit previ a justificar pel sol·licitant i avaluar per l'òrgan competent per a la seua autorització, consistent a desviar la traça de la línia elèctrica existent a 132 kV «Carrús - AV CMT», en el tram comprés entre els suports número 42 i número 46, es fonamenta a compatibilitzar la mencionada infraestructura amb els projectes de modificació i ampliació de l'espai destinat a la Planta de Tractament de Residus Sòlids Urbans del Baix Vinalopó (Elx), propietat del «Consorci per a la Gestió dels Residus Sòlids Urbans del Baix Vinalopó», instat a petició de la UTE URBAHORMAR, en qualitat d'explotadora de la mencionada planta.  
  
Ha de considerar-se que la instal·lació sol·licitada no genera incidències negatives en el Sistema, ja que es tracta d'una modificació parcial de tipus constructiu i de detall de la línia elèctrica aèria simple circuit ja existent i en servei a 132 kV «Carrús - Valenciana de Cementos».  
  
A l'efecte de la seua justificació ha d'indicar-se que el desviament de la traça de la línia elèctrica existent a 132 kV «Carrús - AV CMT», objecte de la present resolució, ha sigut prevista en els Plans d'Inversió anual i triennals presentats per I-DE Redes Eléctricas Inteligentes, SA Unipersonal, concretament:  
- En el Pla d'Inversió Anual 2021 i Triennal 87627465, informats favorablement per aquesta direcció general, es recollia l'actuació «Carrús-Valenciana de Cementos 132 kV. DESVÍO DE LMAT (sic)», com a inversió prevista per al 2020, codi d'obra 206642551, sense que la distribuïdora haja informat res més sobre aquest tema.  
  
Consta en l'expedient informe favorable del Servei Territorial d'Indústria i Energia d'Alacant, i proposta de resolució de la Subdirecció General d'Energia i Mines adscrita a aquest centre directiu.  
  
Fonaments de dret  
La instrucció i resolució del present procediment administratiu correspon a la Generalitat, perquè la instal·lació elèctrica objecte d'aquest està radicada íntegrament en territori de la Comunitat Valenciana, i no està enquadrada en les descrites en l'article 3.13 de la Llei 24/2013, de 26 de desembre, del Sector Elèctric, que són competència de l'Administració General de l'Estat.  
D'acord amb el que es disposa en l'article 4.1.a i el punt 2 de la disposició addicional primera del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, concordat amb l'article 12 del Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, i de conformitat amb el títol VIII del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, correspon a la Direcció General d'Indústria, Energia i Mines d'aquest departament la resolució del present procediment.  
D'acord amb l'article 38.2 de la Llei 24/2013, de 26 de desembre, del sector elèctric i amb l'article 38.1 de la Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, la instal·lació elèctrica objecte de la sol·licitud constitueix part de les xarxes de distribució.  
D'acord amb el que es disposa en l'article 53.4 de la Llei 24/2013, de 26 de desembre, del sector elèctric, l'article 37 del Reial decret 1955/2000, d'1 de desembre, i l'article 8 del Decret 88/2005, de 29 d'abril, els sol·licitants d'autoritzacions d'instal·lacions de distribució d'energia elèctrica han d'acreditar la seua capacitat legal, tècnica i economicofinancera exigible per a la realització de cadascun dels projectes que presenten, tot això sense perjudici del que es disposa en aquest últim en relació amb l'exempció d'acreditació d'aquestes capacitats que potestativament puga atorgar l'Administració per als que estiguen exercint l'activitat.  
D'acord amb els articles 39 i 53 de la Llei 24/2013, de 26 de desembre, del sector elèctric, i l'article 7.1.a i b) del Decret 88/2005, de 29 d'abril, la construcció, inclosa la seua modificació, d'instal·lacions elèctriques pertanyents a les xarxes de distribució requereix autorització administrativa prèvia i autorització administrativa de construcció (conformement amb la nova terminologia introduïda per la mencionada Llei 24/2013).  
De conformitat amb l'article 7.2.c de la Llei 21/2013, de 9 de desembre, d'avaluació ambiental, s'estableix que no seran objecte d'una avaluació d'impacte ambiental simplificada les modificacions de les característiques d'un projecte consignat en l'annex I o en l'annex II, diferents de les modificacions descrites en l'article 7.1.c ja autoritzats, executat o en procés d'execució, quan valorades per l'òrgan ambiental competent, no tinguen efectes adversos significatius sobre el medi ambient, conforme als criteris de valoració definits en el citat article 7.2.c.  
De conformitat amb l'incís a) de l'article 3 del Decret 88/2005, de 29 d'abril, les instal·lacions estan classificades dins del grup primer.  
  
Per a les sol·licituds d'autorització administrativa prèvia i autorització administrativa de construcció és aplicable el capítol II del Decret 88/2005, de 29 d'abril, per estar classificada la instal·lació elèctrica objecte del present procediment dins del grup primer.  
D'acord amb l'apartat 2.A.4) de l'article 5 del Decret 88/2005, de 29 de novembre, en la sol·licitud d'autorització administrativa prèvia ha de justificar-se la necessitat de la instal·lació i que aquesta no genera incidències negatives en el sistema.  
D'acord amb el que s'estableix en l'article 130.1 del Reial decret 1955/2000, d'1 de desembre, els projectes d'execució d'instal·lacions elèctriques sotmesos a aprovació hauran d'elaborar-se conformement amb els reglaments tècnics en la matèria, en aquest cas en concret el Reial decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09, i especialment, en la seua Instrucció Tècnica Complementària ITC-LAT 07 «Línies aèries amb conductors nus».  
Conformement amb el que s'estableix en el Reial decret 1955/2000, d'1 de desembre, no es construiran edificis i instal·lacions industrials en la servitud de vol, incrementada per la distància mínima de seguretat a banda i banda. Anàlogament, no es construiran línies per damunt d'edificis i instal·lacions industrials en la mateixa franja definida anteriorment. No obstant això, en els casos de mutu acord entre les parts, es permetran aquestes construccions, si a més es compleixen les distàncies mínimes en les condicions més desfavorables entre els conductors de la línia elèctrica i els edificis o construccions que es troben sota aquesta, establides en l'apartat 5.12.2 Edificis, construccions i zones urbanes de la ITC-LAT 07, del Reglament sobre condicions tècniques i garanties de seguretat en línies elèctriques d'alta tensió, aprovat per Reial decret 223/2008, del 15 de febrer.  
D'acord amb els articles 155 i 158 del mencionat Reial decret 1955/2000, la servitud de pas aeri d'energia elèctrica comprendrà el vol sobre el predi servent i l'establiment de pals, torres o suports fixos per a la sustentació dels cables conductors d'energia elèctrica, entre altres, i aquesta servitud s'extingirà per la retirada de la instal·lació. No obstant això, no es produirà l'extinció per l'addició, canvi o reparació dels seus elements.  
Per ser la modificació promoguda per un tercer, és aplicable el que es disposa per a això en l'article 153 del Reial decret 1955/2000, d'1 de desembre.  
En consideració de l'anterior, complits els requisits i els procediments legals i reglamentaris establits en la legislació vigent aplicable, resolc:  
  
Primer  
Atorgar autorització administrativa prèvia a I-DE Redes Eléctricas Inteligentes, SA Unipersonal, entesa com el dret a realitzar les instal·lacions de distribució, per a la modificació de la línia elèctrica aèria simple circuit en 132 kV Carrús - Valenciana de Cementos («CARRÚS-AV CMT», segons els sistemes de gestió de xarxa de la distribuïdora), entre els suports número 42 i número 46, amb variació del traçat original, en el terme municipal d'Elx, província d'Alacant, que es descriu a continuació:  
Desmuntatge del tram actual de la línia elèctrica aèria de simple circuit a 132 kV Carrús - Valenciana de Cementos («Línia 132 kV CARRÚS-AV CMT»), comprés entre els suports a desmuntar número 42 i número 46, amb una longitud afectada de 912 m i conductor tipus HEN (LA-300), amb un conductor per fase (simplex), i conductor de terra tipus OPGW-16-80. El desmuntatge autoritzat inclou el dels suports intermedis número: 43, 44 i 45, incloses les bases de formigó i terres de protecció. Es desmuntaran en total 5 suports.  
Construcció del tram de línia aèria simple circuit a 132 kV, des del nou suport a col·locar número 42bis (situat a uns 10 m en sentit sud-oest del suport número 42 a desmuntar) fins al nou suport a col·locar número 46bis (situat a 11 m sentit nord-est del suport número 46 a desmuntar), amb una longitud afectada de 1075,4 m, conformant quatre obertures i tres nous suports intermedis (número: 43bis, 44bis i 45bis), amb un conductor per fase (simplex) tipus LA-280 (HAWK), i cable de fibra òptica/mixta terra-òptic tipus OPGW-16-64/16, incloent-hi l'adequació i regulació de les obertures compreses entre el suport número 41 i el número 42bis, i el suport número 46bis i el suport número 47. Es muntaran, en total, 5 suports.  
D'acord amb la documentació presentada, les característiques administratives i tècniques de la modificació autoritzada són:  
  
Característiques generals  
Tipus d'instal·lació Línia elèctrica aèria  
Grup (segons el Decret 88/2005) Primer  
Categoria (segons el Reial decret 223/2008) Primera  
Sistema Corrent altern trifàsic  
Freqüència (Hz) 50  
Tensió nominal (kV eficaç) 132  
Tensió més elevada de la xarxa (kV eficaç) 145  
Longitud total (m) 1075,4  
Longitud en aeri (m) 1075,4  
Longitud en subterrani (m) 0  
Municipi afectat Elx  
Província afectada Alacant  
Origen instal·lació Nou suport número: 42bis.  
Final instal·lació Nou suport número: 46bis.  
  
  
Recorregut aeri  
Nombre de circuits 1  
Configuració fases circuit A portell  
Nombre de conductors per fase 1 (simplex)  
Potència màxima de transport (MVA x circuit) 132,58  
Tipus de conductor de fase LA-280 (HAWK)  
Material conductor de fase Alumini - Acer  
Secció total conductor de fase (mm²) 280,9  
Tipus de conductor de terra-òptic: OPGW-16-64/16  
Material conductor de terra Acer galvanitzat  
Diàmetre aparent conductor de terra-òptic (mm) 15,1  
Tipus d'aïllador Composite  
Tensió suportada a freqüència industrial sota pluja (50 Hz) (kV eficaç) 275  
Tensió suportada a impuls tipus rac 1,2/50 s (kV cresta) 650  
Nombre total de nous suports línia 5  
Tipus de suports (i nombre de cada tipus) 11T190 (3), 11T150 (1) i 11T120 (1)  
Forma dels suports De secció quadrada, amb cap prismàtic i cos i trams base troncopiramidals, i amb base per a fonamentacions tetrabloc (potes separades).  
Material dels suports Metàl·lics, constituïts per perfils angulars de costats iguals galvanitzacions en calenta, fabricats amb acer i organitzats en forma de doble gelosia.  
Les barres estaran unides entre si mitjançant xapes i caragols de qualitat 5.6, grau C.  
Fonamentació Fonamentacions monobloc (tipus pota d'elefant) i massissa de formigó en massa tipus HM-20/P/20/I, segons dimensions de projecte.  
Presa de terra En tots els suports, segons projecte.  
  
  
  
Una vegada executada la modificació, i sense perjudici de les modificacions que eventualment pogueren ser certificades per la persona directora facultativa de l'obra a la seua finalització, i recollides en l'autorització d'explotació del Servei Territorial d'Indústria i Energia d'Alacant, es fa constar als efectes retributius corresponents, que la línia elèctrica aèria de simple circuit a 132 kV Carrús - Valenciana de Cementos («CARRÚS-AV CMT», segons els sistemes de gestió de xarxa de la distribuïdora), tindrà un increment en la seua longitud de 163,4 metres.  
  
El pressupost total del projecte de la instal·lació objecte de la present autorització és de quatre-cents setanta-dos mil set-cents huitanta-sis euros amb trenta-sis cèntims d'euro (472.786,36 euros).  
  
De conformitat amb l'últim paràgraf de l'article 53.6 de la Llei 24/2013, de 26 de desembre, del Sector Elèctric, i l'article 6.4 del Decret 88/2005, de 29 d'abril, del Consell de la Generalitat pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, aquesta autorització s'atorga, sense perjudici de les concessions, autoritzacions, llicències i permisos, tant públiques com privades, que siguen necessàries obtenir per part d'I-DE Redes Eléctricas Inteligentes, SA Unipersonal, d'acord amb altres disposicions que resulten aplicables, i especialment les relatives a l'ordenació del territori i al medi ambient.  
El titular de la present autorització tindrà els drets, deures i obligacions recollits en el títol VII de la Llei 24/2013, de 26 de desembre, del sector elèctric i el seu desenvolupament reglamentari. En tot cas, I-DE Redes Eléctricas Inteligentes, SA Unipersonal haurà d'observar els preceptes, mesures i condicions que s'establisquen en la legislació aplicable a cada moment a l'activitat de distribució d'energia elèctrica.  
  
L'incompliment de les condicions i requisits establits en la present autorització o la variació substancial dels pressupostos que han determinat el seu atorgament podran donar lloc a la seua revocació.  
  
Segon  
Atorgar autorització administrativa de construcció per a la modificació de la instal·lació descrita en el punt primer d'aquesta resolució, segons el projecte d'execució presentat, redactat per persona tècnica titulada competent segons declaració responsable, de data 6 de març de 2018, habilitant a I-DE Redes Eléctricas Inteligentes, SA Unipersonal per a realitzar la construcció de la instal·lació complint els requisits tècnics exigibles i d'acord amb les següents condicions:  
  
La instal·lació elèctrica haurà d'executar-se segons el projecte i els condicionats tècnics establits per les administracions, organismes i empreses de servei públic o d'interés general afectats per la present instal·lació i que han sigut acceptats pel titular d'aquesta. En cas que siga necessari introduir modificacions respecte de la documentació presentada i aprovada, el titular de la present resolució haurà de sol·licitar prèviament a aquesta direcció general la corresponent aprovació.  
  
La instal·lació a executar complirà, en tot cas, el que s'estableix en el Reial decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09, i especialment, en la seua Instrucció Tècnica Complementàries ITC-LAT 07 «Línies aèries amb conductors nus».  
El termini d'execució de la instal·lació serà de dotze (12) mesos des de l'endemà de la seua notificació. No obstant això, amb anterioritat a la seua finalització, podrà sol·licitar-se una ampliació concreta del mateix mitjançant sol·licitud motivada davant aquest òrgan directiu, adjuntant a aquest efecte la documentació justificativa de la demora i del cronograma de treballs previstos per al nou termini sol·licitat.  
El titular de la present resolució estarà obligat a comunicar per escrit amb l'adequada diligència les incidències dignes d'esment que es produïsquen durant l'execució, tant a aquesta direcció general com al Servei Territorial d'Indústria i Energia d'Alacant.  
Així mateix, el titular de la present resolució estarà obligat a complir els deures i obligacions derivats de la legislació de prevenció de riscos laborals vigent durant la construcció.  
Sense perjudici del que estableix l'article 12.4 del Decret 88/2005, de 29 d'abril, personal tècnic en la matèria adscrit a aquesta direcció general o del Servei Territorial d'Indústria i Energia podran realitzar les comprovacions i les proves que consideren necessàries durant les obres i quan finalitzen aquestes en relació amb l'adequació d'aquesta a la documentació tècnica presentada i al compliment de la legislació vigent i de les condicions d'aquesta resolució.  
Una vegada s'hagen acabat les obres de construcció de la instal·lació, I-DE Redes Eléctricas Inteligentes, SA Unipersonal, en el termini màxim de deu dies hàbils el comunicarà al Servei Territorial d'Indústria i Energia d'Alacant, a l'efecte de sol·licitud de l'autorització d'explotació prevista en l'article 12 del Decret 88/2005, de 29 d'abril. Amb aquesta comunicació s'adjuntarà un certificat de direcció i final d'obra, subscrit per persona facultativa competent, acreditant que és conforme amb els reglaments tècnics en la matèria, segons s'estableix en la normativa vigent per als projectes d'instal·lacions elèctriques i igualment respecte a la present autorització administrativa i aprovació de projecte d'execució. Quan l'esmentat certificat de direcció i final d'obra no estiga visat pel corresponent col·legi professional, s'hi adjuntarà una oportuna declaració responsable tal com s'indica en la Resolució de 22 d'octubre de 2010, de la Direcció General d'Energia, publicada en el DOGV número 6389, de data 3 de novembre de 2010.  
  
Una vegada atorgada l'autorització d'explotació de la instal·lació interessada en el present procediment, en el termini màxim de 10 dies, el Servei Territorial d'Indústria i Energia d'Alacant el comunicarà a aquesta direcció general.  
En el termini d'un (1) mes des de l'obtenció de l'autorització d'explotació, I-DE presentarà un informe independent emés per entitat competent en la que es mesurarà els camps elèctric i magnètic generats per la línia en condicions d'explotació més desfavorables i representatives sobre l'edificació que sobrevola. Els mesuraments es realitzaran en punts representatius de l'exposició al camp i seguint els protocols aprovats a aquest efecte. L'informe acreditarà que els nivells estan per davall dels nivells de camps i dosis d'exposició màximes permeses per a treballadors, i si escau públic en general, exigits per la regulació i les recomanacions internacionals vigents.  
  
Aquesta direcció general, després del tràmit de l'oportú procediment, deixarà sense efecte la present aprovació en qualsevol moment en què observe l'incompliment o inobservança de les condicions imposades en aquesta.  
  
Tercer  
Declarar extingida la servitud de pas de la instal·lació el desmuntatge de la qual s'autoritza en el punt primer de la present resolució, d'acord amb l'incís a) de l'article 155 del Reial decret 1955/2000, d'1 de desembre, sense perjudici de les noves servituds generades per la instal·lació autoritzada a construir. Així mateix, el primitiu amo o els seus causahavents, segons estableix l'article 54 i concordants de la Llei d'expropiació forçosa i el seu reglament de desplegament podran exercir el dret de reversió, sense perjudici del ja indicat respecte de les noves servituds generades.  
  
Quart  
Ordenar:  
la publicació de la present resolució en el Diari Oficial de la Generalitat Valenciana.  
la notificació de la present resolució a I-DE Redes Eléctricas Inteligentes, SA Unipersonal, a UTE URBAHORMAR en la seua condició d'interessat com a promotor d'aquesta instal·lació de distribució, a totes les Administracions o organismes públics i empreses del servei públic o serveis d'interés general que han intervingut, o pogut intervenir, en el procediment d'autorització.  
Tot això de conformitat amb el que es disposa en els articles 10 i 11.3 del Decret 88/2005, de 29 d'abril, del Consell de la Generalitat pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
  
Contra la present resolució, que no esgota la via administrativa, podrà interposar-se un recurs d'alçada davant la Secretaria Autonòmica d'Economia Sostenible, Sectors Productius, Comerç i Consum d'aquesta Conselleria en el termini d'un mes, comptat des de l'endemà de ser notificada, d'acord amb el que s'estableix en l'article 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 14 de juliol de 2020.- La directora general d'Indústria, Energia i Mines: Maria Empar Martínez Bonafé.